40 lettem! - Mellrák után is van élet-együtt könnyebb!
2013. május 21. kedd 40 éves lettem!
(ma kihagyom a sugarat). Jó sokáig aludtam, és arra jöttem le, hogy az étkezőasztal telis-tele van ajándékokkal :-):-):-) Először is kaptam egy finom kv-t, egy olyan 40 évesnek valót, aztán ajándékbontás volt :-) Annyi minden szépet kaptam, hogy felsorolni is nehéz. Szalvétákat, papucsot, amin egy vitorlás hajó van, legyezőket a hőhullámaim könnyebb viselésére, amiket a Buksiék kidekoráltak, Kisherceges könyvet, egy gyönyörű rajzot és szöveget a Martintól és a Kathytól, gyertyát, amin egy 40-es szám van, és egy MESESZÉP ezüst evőeszközt két személyre. Elakadt a lélegzetem is, amikor megláttam!!!!!! A végén Mici adta át az ajándékát. Készített nekem kartonból egy montázst azokkal az emberekkel, akik velem voltak az elmúlt fél évben, fotókkal, szövegekkel….úgy sírtam, mint egy kisgyerek, ahogy olvastam és néztem…eddig is tudtam, hogy FANTASZTIKUS lányom van, de ez nagyon meghatott!!!!!!! Csak öleltem és sírtam, és Ő is. Jó sokáig bontogattam és örültem egyesével mindennek!
Buksiék délután indultak vissza Münchenbe. NAGYON nehéz volt az elválás. Mindig az, de most különösen az volt…jól kibőgtem magam…aztán hazamentünk, Sára tanult tovább, én meg pihiztem kicsit. Olyan erős kapocs van köztünk a Buksival, amit nem lehet szavakba önteni. Olyan feltétel nélküli szeretet, ami csak a saját gyerekével szemben van az embernek. Lelkitárs, barátnő, keresztmama, pótmama Ő nekem egyben!!!! Martin pedig olyan, mint Ő, csak fiúban és „gyerekben” (20 éves). Egy csupa szív, lélek emberke, a maga 186 cm-ével, 45-ös lábával…..fantasztikus emberke!!!!!!!!!!!!!!!!!!!!!!!!!!!!!!!! Nagyon, nagyon szeretem!!!!!!!! Pihi után csinosan fölöltöztem és ½ 6-ra jött értem "L" 2 csokor CSODASZÉP rózsával. 20 szál narancs és 20 szál pink :-) ÁLOMSZÉPEK!!!!!!! Irány a Kopaszi Gát, ahol Ő még nem volt és nagyon kíváncsi voltam, hogy mit fog hozzá szólni! Sétáltunk, beültünk oda kvzni, ahol a Buksiékkal is voltunk, beszélgettünk, és csak gyönyörködtünk a csillogó víz látványában….aztán átmentünk egy másik étterembe, amit már múltkor kinéztem magunknak és finomat vacsiztunk. Közben jókat beszélgettünk, csinált rólam fotókat, nagyokat rötyögtünk :-) igazi romantikus este volt!!!!!!!! Kaptam tőle 2 meseszép gyűrűt és egy nyakláncot :-) olyan szépségesek, hogy csak, NA!!!!!!!!!!!!!!!!!! Összebújtunk, ami szintén nagyon fiiiiiinom volt és éjfél körül bealudtunk. Ez volt életem egyik legszebb születésnapja!!!!!!!! CSODÁS nap volt, az elejétől a végéig!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!! Nem hittem, hogy ilyen jól fog sikerülni, de fantasztikusan jól éreztem magam!!!!!! Ezer hála és köszönet érte mindenkinek, akinek része volt benne!!!!!!!!!! :-) 40 éves lettem :-) 30-nak érzem magam!
Éljenek a 40-es nők!!!!!!!!!!!!!!!!!!!
2014. május 21. Újra 40 éves lettem, csak most hajjal!
Úgy döntöttem, hogy innentől kezdve én mindig 40 lestek :-) Csodálatos napom volt idén is! Reggel vonatra szálltam és kimentem Bécsbe munkaügyben, de ma még nem kellett dolgoznom, így az egész napot a Buksival tölthettem :-) Leraktuk a csomagokat a szállodában, és bementünk a belvárosba. Kezdésnek beültünk a Sacherbe egy kávéra és egy sütire, utána sétáltunk, majd beültünk a kedvenc helyünkre, a Kaffee Alt Wien-be és beszélgettünk. Természetesen wiener schnitzelt ebédeltünk :-) A szállodai szobánkban egy meseszép virágcsokor várt a kolléganőimtől és egy üveg pezsgő és csoki az Osztrák irodától :-) Úgy éreztem magam, mint egy hercegnő! :-)
Ahogy írok nektek, visszanéztem a tavalyi képeket és elsírtam magam. Tényleg fantasztikusan szép napom volt akkor is és valóban életem egyik legszebb szülinapja volt, annak ellenére, hogy a betegség kellős közepén tartottam és kopasz voltam és sugárkezelésre jártam bőszen, de azért NAGYON fáj így látni magamat a képeken. Még fáj, és még sokáig fájni fog, de eljön az a nap, amikor begyógyul ez a seb is!
Mert az élet szép, és élni kell minden nap, minden percében! :-)
https://mellrakom.blog.hu/api/trackback/id/tr416224659